Dagstovnin Áarlon søkir eftir einum motorikkvegleiðara/námsfrøðingi til vøggustovuna Summardáin, starvið er 30 tímar um vikuna. Eisini søkja vit eftir einum námsfrøðingi, ið hevur áhuga fyri kreativum arbeiði til barnagarðsstovuna Smæran, starvið er 30-35 tímar um vikuna. Áarlon er ein stovnur, har samstarvið er grundarlagið undir øllum virkseminum á stovninum–vit eru øll í parti. Vit eru góð við hvønn annan, vit hava tað stuttligt saman, vit hjálpa hvørjum øðrum, og tá ið vit eru ósamd, so er tað ikki so farligt, tí vit eru í parti-vit loysa avbjóðingarnar saman. Tað hevur stóran týdning fyri okkum, at okkara umhvørvið er rúmligt og umsorganarfult–vit megna næstan alt saman. Vit halda, at okkara arbeiði er áhugavert og týdningarmikið. Vit vita, at í okkara arbeiði er altíð meira at læra–vit læra saman og av hvørjum øðrum. Vit halda, at okkara arbeiði er lívsjáttandi–vit koma glað til arbeiðis og fara glað heim. Haraftrat hava vit ein fantastiskan stovn, eitt heilt serligt nærumhvørvi og tey fittastu børnini–hvussu heldigur kann man vera? Heldur tú, at umsorganin fyri tí einstaka menniskjanum kemur fyrst? Heldur tú, at samstarv er tað berandi undir øllum námsfrøðiligum virksemi? Hevur tað týdning fyri teg, at tað er stuttligt at vera til arbeiðis, og at arbeiðsgleði er høgt í metum? Hevur tú eyga fyri møguleikum og loysnum? Um hetta er nakað fyri teg, so bjóða vit tær hjartaliga vælkomnum í Áarlon. Starvið verður sett so skjótt, sum til ber. Lønar og setanartreytir: Løn og setanarviðurskifti eru sambært sáttmála millum Føroya Pedagogfelag og Kommunala Arbeiðsgevarafelag Føroya. Førleikaviðbót verður givin sambært § 22 í sáttmálanum. Um námsfrøðingar ikki søkja, kunnu hjálparfólk verða sett í tíðaravmarkað starv. Meira fæst at vita um starvi við at ringja til Gunnvá Edvardsdóttir, leiðara, á telefon 292412. Umsóknir við prógvum, viðmælum og CV skulu vera leiðaranum í hendi seinast týsdagin 25. februar 2020.